પણ ઉનાળો આવે અને માથું ફાડી નાખે તેવી ગરમી પડતી હોય અને ગળામાં થયેલ પરસેવો પગની પાની સુધી ઊતરતો હોય ત્યારે ઓછામાં ઓછાં કપડાં પહેરવાનું દરેકને મન થાય. અરે, ક્યારેક તો કપડાં ફગાવી દેવાનું મન પણ થાય. આવામાં લેંઘો પહેરવો કે ચડ્ડી? એ ચોક્કસ દરેકનો અંગત પ્રશ્ન છે, પણ આપણા આ અંગત પ્રશ્નમાં ધોબી, દૂધવાળા, શાકવાળા, છાપાવાળા, કુરિયરવાળા, પિઝાબોય અને આખી દુનિયાને રસ પડે તેવાં કપડાં તો ન જ પહેરવાં જોઈએ એવું અમારું નમ્ર મંતવ્ય છે.